Henry Raymond Williamson

Henry Raymond Williamson (født 1883 i Rochdale i Lancashire i England, død 1966) var en britisk baptistisk kinamisjonær. 

Han ble utdannet i teologi ved Bristol Baptist College og i 1908 ble han sendt av baptistene som misjonær i provinsen Shaanxi. Der ble han til 1926, og virket særlig i skolesektoren og med sultbekjempelse.

Williamson ble en fremragende sinolog. Men han ville forbli i Kina og tillot ikke å bli nominert til professor for kinesiske studier ved University of London. Fra 1926 til 1938 var han direktør for Whitewright Institute and Museum i Jinan i Shandong. I 1938 ble han hjemkalt av Baprtist Missionary Society (BMS) for å bli deres nye utenlandsleder.

Etter sin pensjonering i 1951 forfattet han et verdifullt historieverk om BMS' kinamisjon: British Baptists in China, 1845-1952 (1957).

Personer fra Rochdale
Britiske sinologer
Britiske misjonærer
Baptistiske misjonærer
Misjonærer i Kina
Baptistiske pastorer og predikanter
Fødsler i 1883
Dødsfall i 1966